Woord: filet - Maroela Media
'n Voorbeeld van die "filet"-haarband (Foto: Wikimedia Commons)
dun gesnyde stuk van iets
Die Latynse voorouer, filum, het "draad, gare" beteken. Die stukkie malse vleis langs die rugstring van byvoorbeeld 'n bees is skynbaar nie na die vorm genoem nie, maar omdat dit oorspronklik met 'n stukkie tou vasgebind was as dit gestop en in die oond geplaas is.
Die betekenis het uitgebrei na 'n dun band om die kop waarmee die hare teruggebind is, of wat bloot as ornament gedra is. Lucius Domitius Aurelianus (c. 215 – 275) was die eerste Romeinse keiser wat so 'n koninklike filet in die openbaar gedra het. Later is dit met edelstene beset.